ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 16/2551เรื่อง แบบรายงานของบริษัทหลักทรัพย์(ฉบับที่ 4) อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ 1 ให้ยกเลิกความใน (2) ของข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 55/2546 เรื่อง แบบรายงานของบริษัทหลักทรัพย์ ลงวันที่ 26 ธันวาคม พ.ศ. 2546 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 8/2549 เรื่อง แบบรายงานของบริษัทหลักทรัพย์ (ฉบับที่ 3) ลงวันที่ 31 มีนาคม พ.ศ. 2549 และให้ใช้ความต่อไปนี้แทน"(2) รายงานการทําธุรกรรม ให้บริษัทหลักทรัพย์ เฉพาะที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การให้สินเชื่อเพื่อธุรกิจหลักทรัพย์ กิจการการยืมและให้ยืมหลักทรัพย์ หรือการค้าหลักทรัพย์ จัดทํารายงานตามแบบบ.ล. 9 ที่แนบท้ายประกาศนี้ เป็นรายเดือน และให้ยื่นต่อสํานักงานภายในวันที่สิบสี่ของเดือนถัดไป"ข้อ 2 ให้ยกเลิกความในข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 55/2546 เรื่อง แบบรายงานของบริษัทหลักทรัพย์ ลงวันที่ 26 ธันวาคม พ.ศ. 2546 และให้ใช้ความต่อไปนี้แทน"ข้อ 4 ให้ยกเว้นหน้าที่ในการจัดทําและยื่นรายงานตามประกาศนี้ให้แก่บริษัทหลักทรัพย์ดังต่อไปนี้ (1) บริษัทหลักทรัพย์ที่หยุดประกอบธุรกิจหลักทรัพย์ทุกประเภท หรือที่ถูก คณะกรรมการกํากับตลาดทุนหรือสํานักงานสั่งระงับการประกอบธุรกิจหลักทรัพย์ทุกประเภทเมื่อสํานักงานได้รับหนังสือแจ้งจากบริษัทหลักทรัพย์แล้ว หรือคําสั่งของคณะกรรมการกํากับตลาดทุนหรือสํานักงานมีผลบังคับแล้ว ให้บริษัทหลักทรัพย์ได้รับยกเว้นรายงานทุกประเภท ตั้งแต่รายงานของเดือนที่หยุดประกอบธุรกิจหรือถูกระงับการประกอบธุรกิจ และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจได้ใหม่โดยได้รับอนุญาตจากคณะกรรมการกํากับตลาดทุนหรือสํานักงาน (2) บริษัทหลักทรัพย์ที่หยุดประกอบธุรกิจหลักทรัพย์ประเภทหนึ่งประเภทใดหรือหยุดทําธุรกรรมประเภทที่ต้องรายงาน เมื่อสํานักงานได้รับหนังสือแจ้งจากบริษัทหลักทรัพย์แล้ว ให้บริษัทหลักทรัพย์ได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่แจ้งหยุดนั้น ตั้งแต่รายงานของเดือนที่หยุดประกอบธุรกิจหรือธุรกรรม และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจได้ใหม่โดยได้รับอนุญาตจากคณะกรรมการกํากับตลาดทุนหรือสํานักงาน หรือเริ่มทําธุรกรรมขึ้นใหม่ (3) บริษัทหลักทรัพย์ที่ถูกคณะกรรมการกํากับตลาดทุนหรือสํานักงานสั่งระงับการประกอบธุรกิจหลักทรัพย์ประเภทหนึ่งประเภทใดหรือสั่งระงับการทําธุรกรรมประเภทที่ต้องรายงาน เมื่อคําสั่งของคณะกรรมการกํากับตลาดทุนหรือสํานักงานมีผลบังคับแล้ว ให้บริษัทหลักทรัพย์ได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่ถูกระงับนั้น ตั้งแต่รายงานของเดือนที่ถูกระงับการประกอบธุรกิจหรือธุรกรรม และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจหรือธุรกรรมได้ใหม่โดยได้รับอนุญาตจากคณะกรรมการกํากับตลาดทุนหรือสํานักงาน"ข้อ 3 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2551 เป็นต้นไป เว้นแต่ข้อ 1 ให้ใช้บังคับตั้งแต่วันที่ 1 พฤศจิกายน พ.ศ. 2551 เป็นต้นไปประกาศ ณ วันที่ 4 มิถุนายน พ.ศ. 2551(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์